IMISLab/GreekWikipedia huggingface dataset:
Πρόβλημα μηδενικού αθροίσματος

Στη θεωρία αριθμών, το πρόβλημα μηδενικού αθροίσματος είναι μια ορισμένη κατηγορία ερωτημάτων Συνδυαστικής. Σε γενικές γραμμές, έστω μια πεπερασμένη Αβελιανή ομάδα G, το πρόβλημα μηδενικού αθροίσματος για έναν ακέραιο n είναι το ακόλουθο: Βρείτε τον μικρότερο ακέραιο k, έτσι ώστε κάθε ακολουθία των στοιχείων του G με μήκος k {\displaystyle k} να περιέχει n όρους που το άθροισμά τους είναι 0.

 Το 1961, οι Paul Erdős, Abraham Ginzburg και Abraham Ziv απέδειξαν ότι γενικά για Z / n Z {\displaystyle \mathbb {Z} /n\mathbb {Z} } (ακέραιοι mod n) ισχύει: k = 2 n − 1. {\displaystyle k=2n-1.\ } Αυτό σημαίνει ρητά ότι κάθε πολυσύνολο από 2n - 1 ακέραιους έχει ένα υποσύνολο μεγέθους n του οποίου το άθροισμα των στοιχείων είναι πολλαπλάσιο του n. Αυτό είναι γνωστό ως το θεώρημα των Erdős-Ginzburg-Ziv, που το διερεύνησαν, και μπορεί να συναχθεί από το θεώρημα Cauchy-Davenport.Υπάρχουν και πιο γενικά αποτελέσματα από αυτό το θεώρημα, όπως το θεώρημα του Όλσον και οι εικασίες του Kemnitz που αποδείχθηκαν από τον Christian Reiher το 2003, επίσης το σταθμισμένο θεώρημα των Erdős-Ginzburg-Ziv που αποδείχθηκε από τον David J. Grynkiewicz το 2005. Θεωρία παιγνίων Erdős, Paul; Ginzburg, Abraham; Ziv, Abraham (1961). «A theorem in additive number theory». Bull. Res. Council Israel 10F: 41–43. Zbl 0063.00009. Geroldinger, Alfred (2009). «Additive group theory and non-unique factorizations». Στο: Geroldinger, Alfred· Ruzsa, Imre Z. Combinatorial number theory and additive group theory. Advanced Courses in Mathematics CRM Barcelona. Elsholtz, C.; Freiman, G.; Hamidoune, Y. O.; Hegyvári, N.; Károlyi, G.; Nathanson, M.; Solymosi, J.; Stanchescu, Y. With a foreword by Javier Cilleruelo, Marc Noy and Oriol Serra (Coordinators of the DocCourse). Basel: Birkhäuser. σελίδες 1-86. ISBN 978-3-7643-8961-1. Zbl 1221.20045. Grynkiewicz, David J. (2006), «A Weighted Erdős-Ginzburg-Ziv Theorem», Combinatorica 26 (4): 445–453, doi:10.1007/s00493-006-0025-y, Zbl 1121.11018 Nathanson, Melvyn B. (1996). Additive Number Theory: Inverse Problems and the Geometry of Sumsets. Graduate Texts in Mathematics. 165. Springer-Verlag. ISBN 0-387-94655-1. Zbl 0859.11003. Olson, J. E. (1968). «An addition theorem modulo p». J. Combin. Theory. Journal of Combinatorial Theory: 45-52. Reiher, Christian (2007), «On Kemnitz' conjecture concerning lattice-points in the plane», The Ramanujan Journal 13 (1–3): 333–337, doi:10.1007/s11139-006-0256-y, Zbl 1126.11011 Hazewinkel, Michiel, επιμ.. (2001), «Erdős-Ginzburg-Ziv theorem», Encyclopedia of Mathematics, Springer, ISBN 978-1-55608-010-4, http://www.encyclopediaofmath.org/index.php?title=p/e110100 PlanetMath Erdős, Ginzburg, Ziv Theorem Αρχειοθετήθηκε 2012-08-05 στο Wayback Machine. Zhi-Wei Sun, "Covering Systems, Restricted Sumsets, Zero-sum Problems and their Unification" Αρχειοθετήθηκε 2013-02-03 στο Wayback Machine.
Ολίμπικ Ντονέτσκ

Η Ολίμπικ Ντονέτσκ (ουκρανικά: «Олімпік» Донецьк, προφέρεται: [o'limpik doˈnɛt͡sʲk]) είναι ουκρανικός ποδοσφαιρικός σύλλογος με έδρα το Ντονέτσκ. Φυσική έδρα της ομάδας είναι το Στάδιο Ολίμπικ, χωρητικότητας 3.000 θεατών. Η ομάδα προσωρινά διεξάγει τους εντός έδρας αγώνες της στο Στάδιο Μπανικόφ του Κιέβου, χωρητικότητας 1.678 θεατών. Χρησιμοποιεί επίσεις προσωρινά για ορισμένα παιχνίδια το Στάδιο Ντιναμό στο Κίεβο, χωρητικότητας 16.873 θεατών.

 Ο ποδοσφαιρικός σύλλογος Ολίμπικ Ντονέτσκ ιδρύθηκε το 2001 μαζί με ένα φιλανθρωπικό περιφερειακό ταμείο ποδοσφαίρου. Ο σύλλογος είχε ως στόχο να στηριχθεί σε παίκτες από την ακαδημία του. Η Ολίμπικ Ντονέτσκ μετείχε σε επαγγελματική διοργάνωση το 2004. Μετά από έξι περιόδους στην Ντρούχα λίχα, η Ολίμπικ στέφθηκε πρωταθλήτρια την περίοδο 2010-11 και προβιβάστηκε στην Πέρσα λίχα. Η Ολίμπικ κατέκτησε το πρωτάθλημα της Πέρσα λίχα την περίοδο 2013-14 κερδίζοντας παράλληλα την άνοδο στην Πρέμιερ-λίχα. Πέρσα λίχαΠρωταθλήτρια (1): 2013–14Ντρούχα λίχαΠρωταθλήτρια (1): 2010–11 Επίσημος ιστότοπος
Ο Αιρετικός: Εξορκιστής ΙΙ

Ο Αιρετικός: Εξορκιστής ΙΙ (αγγλ. Exorcist II: The Heretic) είναι μια αμερικάνικη ταινία τρόμου του 1977 και η συνέχεια της ταινίας του Γουίλιαμ Φρίντκιν Ο Εξορκιστής (1973), σκηνοθετημένη από τον Τζον Μπούρμαν σεναρίου του Γουίλιαμ Γκουντχάρτ και με πρωταγωνιστές τους Λίντα Μπλερ, Μαξ Φον Σύντοου, Ρίτσαρντ Μπάρτον, Λουίζ Φλέτσερ, Τζέιμς Ερλ Τζόουνς, Νεντ Μπίτι και Κίτι Γουίν. Η ταινία τίθεται 4 χρόνια μετά την πρώτη ταινία και επικεντρώνεται στο 16χρονο πλέον κορίτσι Ρέγκαν Μακνέιλ, η οποία ακόμη αναρρώνει από τον προηγούμενο δαιμονισμό της. Κατά τη στιγμή της κυκλοφορίας της θεωρείτω μια κριτική αποτυχία και συχνά, ως η χειρότερη ταινία της σειράς.

 Ο Φίλιπ Λαμόντ, ένας ιερέας που αγωνίζεται για την πίστη του, προσπαθεί να εξορκίσει μία νοτιοαμερικανική γυναίκα, η οποία ισχυρίζεται ότι θεραπεύει τους αρρώστους. Έπειτα ο καρδινάλιος αναθέτει στον Λαμόντ να ερευνήσει τον θάνατο του πάτερ Λάνκαστερ Μέριν, ο οποίος σκοτώθηκε στην προσπάθειά του να εξορκίσει τον ασσυριακό δαίμονα παζούζου από την Ρέγκαν Μακνέιλ. Ο καρδινάλιος ενημερώνει τον Λαμόντ (ο οποίος είχε κάποια εμπειρία στους εξορκισμούς και έχει αναφερθεί στις διδασκαλίες του Μέριν) ότι ο Μέριν χρεώνεται μεταθανάτιες αιρέσεις λόγω των αμφιλεγόμενων γραπτών του. Προφανώς, οι εκκλησιαστικές αρχές προσπαθούν να εκσυγχρονιστούν και δεν θέλουν να αναγνωρίσουν αυτόν τον σατανά ως μια υπαρκτή κακιά οντότητα. Η Ρέγκαν, ωστόσο, τώρα φαίνεται να έχει αναρρώσει πλήρως και μένει με την κηδεμόνα της Σάρον Σπένσερ στη Νέα Υόρκη, όμως συνεχίζει να παρακολουθείται σε ένα ψυχιατρικό ίδρυμα από τη δρ. Τζιν Τάσκιν. Η Ρέγκαν ισχυρίζεται ότι δεν θυμάται τίποτα από τα περιστατικά στην Ουάσινγκτον, αλλά η Τάσκιν πιστεύει ότι οι αναμνήσεις της είναι θαμμένες. Λίντα Μπλερ - Ρέγκαν Μακνέιλ Λούιζ Φλέτσερ - Δρ. Τζιν Τάσκιν Ρίτσαρντ Μπάρτον - Πάτερ Φίλιπ Λάμοντ Μαξ φον Σύντοου - Πάτερ Λάνκεστερ Μέριν Κίτυ Γουίν - Σάρον Σπένσερ Πωλ Χέντρεντ - ο Καρνιδάλιος Τζέιμς Ερλ Τζοούνς - Κοκούμο Νεντ Μπίττυ - Έντουαρντς Μπελίντα Μπίττυ - Λιζ Μπαρμπάρα Κάσον - κα Φάλορ Τζόι Γκριν - Κοκούμο (νέος) Κεν Ρέναρντ - Άμποτ Ντάνα Πλάτο - Σάντρα Φάλορ Κάρεν Κναππ - Παζούζου Ο Αιρετικός: Εξορκιστής ΙΙ στο IMDb
Πρωτάθλημα χειροσφαίρισης Α1 εθνικής κατηγορίας γυναικών 2012-2013

Το πρωτάθλημα Ελλάδας χάντμπολ γυναικών της περιόδου 2012−13 ήταν το 20ο από την καθιέρωση της Α1 και διεξήχθη με την συμμετοχή οκτώ ομάδων. Στην κανονική περίοδο αγωνίστηκαν σε δύο γύρους των επτά αγώνων. Οι τέσσερις πρώτες ομάδες της τελικής βαθμολογίας προκρίθηκαν στα πλέι οφ για τον τίτλο του πρωταθλητή. Ο ΠΑΟΚ επικράτησε στους τελικούς επί της Ορμής και κατέκτησε το πρώτο πρωτάθλημα στην ιστορία του.

 Η Ορμή ξεκίνησε με -2 βαθμούς και οι Πρωτοπόροι με -5. Οι Ελπίδες αποβλήθηκαν από το πρωτάθλημα. Έχουν επτά μηδενισμούς και -2 βαθμούς. Ο Γ.Α.Σ. Καματερού έχει ένα μηδενισμό και -1 βαθμό. * Οι Ελπίδες Δράμας συμπλήρωσαν δύο μηδενισμούς την 8η αγωνιστική και αποβλήθηκαν από το πρωτάθλημα (με κόκκινους χαρακτήρες οι αγώνες που κατοχυρώθηκαν στα χαρτιά). * Ο Γ.Α.Σ. Καματερού, ελλείψει ενδιαφέροντος, δεν μετέβη στην Άρτα για τον αγώνα της τελευταίας αγωνιστικής ενάντια στην τοπική Αναγέννηση και μηδενίστηκε. Ιστότοπος της ΟΧΕ Προκήρυξη πρωταθλήματος Επίσημος ιστότοπος της ΟΧΕ Αποτελέσματα Επίσημος ιστότοπος της ΟΧΕ Βαθμολογία Επίσημος ιστότοπος της ΟΧΕ
Κομπόστα

Η κομπόστα (από το γαλλικό compôte, που σημαίνει μείγμα) είναι επιδόρπιο που προέρχεται από τη μεσαιωνική Ευρώπη, που παρασκευάζεται από ολόκληρα ή κομμάτια φρούτων σε σιρόπι ζάχαρης. Τα ολόκληρα φρούτα μαγειρεύονται σε νερό με ζάχαρη και μπαχαρικά. Το σιρόπι μπορεί να καρυκευτεί με βανίλια, φλούδα λεμονιού ή πορτοκαλιού, ξυλάκια ή σκόνη κανέλας, γαρίφαλο, άλλα μπαχαρικά, αλεσμένα αμύγδαλα, τριμμένη καρύδα, ζαχαρωμένα φρούτα ή σταφίδες. Η κομπόστα σερβίρεται είτε ζεστή είτε κρύα.

 Η κομπόστα ήταν σύμφωνη με τη μεσαιωνική πεποίθηση ότι τα φρούτα μαγειρεμένα σε σιρόπι ζάχαρης εξισορροπούν τις επιπτώσεις της υγρασίας στο σώμα. Το όνομα προέρχεται από τη λατινική λέξη compositus, που σημαίνει μείγμα. Στην ύστερη μεσαιωνική Αγγλία το σέρβιραν στην αρχή του τελευταίου πιάτου μιας εορτής (ή μερικές φορές το δεύτερο από τα τρία πιάτα), συχνά συνοδευόμενο από μια κρεμώδης σούπα. Κατά τη διάρκεια της Αναγέννησης, σερβίρονταν παγωμένη στο τέλος του δείπνου. Επειδή ήταν εύκολη στην παρασκευή της, φτιαγμένη από φθηνά συστατικά και δεν περιείχε γαλακτοκομικά προϊόντα, η κομπόστα έγινε βασικό στοιχείο των εβραϊκών νοικοκυριών σε όλη την Ευρώπη. Στα σύγχρονα γαλλικά, ο όρος αναφέρεται σε συνήθως χωρίς ζάχαρη πουρέ φρούτων χωρίς κομμάτια φρούτων, όπως η σάλτσα μήλου. Σήμερα, είναι ευρέως διαδεδομένη και συχνά σερβίρεται αντί των λαχανικών σε χώρες της Βόρειας Ευρώπης, όπως η Γερμανία, η Ολλανδία και το Βέλγιο, καθώς και στη Σκανδιναβία και στη Γαλλία. Τα αποξηραμένα φρούτα χρησιμοποιούνται συχνά για κομπόστα από καλλιέργειες από την Ανατολική Ευρώπη και το σιρόπι τους πίνεται επίσης ως ρόφημα. Και τα δύο λέγονται κόμποτ. Το επιδόρπιο μπορεί να γεμισθεί με σαντιγί, κανέλα ή ζάχαρη βανίλιας. Το σιρόπι μπορεί να παρασκευαστεί με κρασί, όπως σε μια συνταγή για κομπόστα αχλαδιών των αρχών του 15ου αιώνα. Άλλες παραλλαγές περιλαμβάνουν τη χρήση αποξηραμένων φρούτων που έχουν εμποτιστεί σε νερό στο οποίο μπορεί να προστεθεί αλκοόλ, για παράδειγμα κιρς, ρούμι ή Frontignan. Κίσελ Κόμποτ Κομπόστα τομάτας
Η Μούμια (ταινία, 1999)

Η ταινία Η Μούμια (αγγλικά: The Mummy) είναι κινηματογραφική ταινία παραγωγής της Universal Pictures. Είναι μια αμερικανική ταινία είδους τρόμου, παραγωγής 1999, σε σκηνοθεσία του Στίβεν Σόμμερς, όπου επίσης αυτός έγραψε το σενάριο, και με πρωταγωνιστές τους Μπρένταν Φρέιζερ, Ρεΐτσελ Βαΐς, Τζον Χάννα και τον Άρνολντ Βοσλόου στον ρόλο της μούμιας. Η ταινία είναι ένα χαλαρό ριμέικ (remake) της ομότιτλης ταινίας του 1932, με τον Μπόρις Καρλόφ στον τιτλοδοτούμενο ρόλο. Αρχικά, η ταινία σχεδιάστηκε για να είναι τμήμα μιας σειράς ταινιών τρόμου χαμηλού προϋπολογισμού, αλλά τελικά κατέληξε να είναι μπλοκμπάστερ (blockbuster) περιπετειώδης ταινία. Τα γυρίσματα ξεκίνησαν στις 4 Μαΐου 1998 και διήρκησαν δεκαεπτά εβδομάδες, στο Μαρακές, Μαρόκο. Επίσης γυρίσματα έγιναν στην έρημο της Σαχάρας, καθώς και σε στούντιο στη Μεγάλη Βρετανία. Τα οπτικά εφέ δημιουργήθηκαν από το στούντιο της Industrial Light & Magic, όπως επίσης και οι εικόνες που παρήχθησαν από τον υπολογιστή. Την μουσική συνέθεσε ο Τζέρυ Γκοντσμιθ. Η ταινία κυκλοφόρησε στους κινηματογράφους παγκοσμίως το 1999 και ήταν εισπρακτικά μια μεγάλη επιτυχία, με έσοδα 415,9 εκατομμύρια δολάρια παγκοσμίως. Επίσης έλαβε κυρίως θετικές κριτικές. Η εισπρακτική επιτυχία οδήγησε στην παραγωγή της ταινίας Η Μούμια Επιστρέφει, συνέχεια της πρώτης, σε ένα spin-off, το The Scorpion King, καθώς και στην ταινία Η Μούμια: Η Αυτοκρατορία του Δράκου.

 Στη Θήβαι της Αίγυπτου το 1290 π.Χ., ο αρχιερέας Ιμχοτέπ Ιμούθης έχει μια ερωτική σχέση με την Ανάκ-Σου-Ναμόν, την ερωμένη του Φαραώ Σέτι Α. Όταν ο Φαραώ ανακαλύπτει την υπόθεση, ο Ιμχοτέπ και Ανάκ-Σου-Ναμόν τον δολοφονούν. Ο Ιμχοτέπ φεύγει, ενώ η Ανάκ-Σου-Ναμόν σκοτώνει τον εαυτό της, και περιμένει τον Ιμχοτέπ να την αναστήσει. Ο Ιμχοτέπ και οι ιερείς του κλέβουν το πτώμα της και το πηγαίνουν στην Χαμουνάπτρα, την πόλη των νεκρών, αλλά το τελετουργικό της ανάστασης σταματάει από τους σωματοφύλακες του Σέτι, τους Medjai. Οι ιερείς του Ιμχοτέπ μουμιοποιούνται ζωντανοί, ενώ ο ίδιος ο Ιμχοτέπ καταδικάστηκε να υποστεί την Χομ-Ντάι, τη χειρότερη αιγυπτιακή κατάρα. Μουμιοποιήθηκε ζωντανός και τον έβαλαν σε μια σαρκοφάγο με αιγυπτιακούς σαρκοφάγους σκαραβαίους. Ο Ιμχοτέπ σφραγίζεται μακριά σε μια σαρκοφάγο και διατηρείται υπό αυστηρή επιτήρηση από τους Medjai, οι οποίοι έχουν αναλάβει να αποτρέψουν την επιστροφή του. Τρεις χιλιάδες χρόνια αργότερα, μια ομάδα Αμερικανών ανακαλύπτει τον τάφο του, αλλά των ελευθερώνουν κατά λάθος και μετά θα προσπαθήσουν να τον σταματήσουν με κάθε τρόπο. Μπρένταν Φρέιζερ στον ρόλο του Ρικ Ο'Κόνελ Ρεΐτσελ Βαΐς στον ρόλο της Έβελιν Ήβη Κάρναχαν Τζον Χάννα στον ρόλο του Τζόναθαν Κάρναχαν Άρνολντ Βόσλοου στον ρόλο του Αρχιερέα Ίμχοτεπ Κέβιν Ο'Κόνορ στον ρόλο του Μπένι Γκάμπορ Πατρίσια Βελάσγκιεζ στον ρόλο της Ανάκ-Σου-Ναμον Όντεντ Φερ στον ρόλο του Άρντεθ Μπεΐ Μπερνάντ Φοξ στον ρόλο του Κάπταιν Γουίνστον Χάβλοκ Έρικ Αβάρι στον ρόλο του Δρ. Τέρενς Επίσημος ιστότοποςΗ Μούμια στην IMDb Η Μούμια στην AllMovie Η Μούμια στην Rotten Tomatoes Η Μούμια στην Metacritic
Λεωφόρος Ηλυσίων Πεδίων

Η Λεωφόρος των Ηλυσίων Πεδίων (γαλλικά:Avenue des Champs-Élysées) είναι μεγάλη λεωφόρος στο 8ο διαμέρισμα του Παρισιού, με 1,9 χιλιόμετρα μήκος και 70 μέτρα πλάτος, που ξεκινάει από την πλατεία Σαρλ ντε Γκωλ, όπου βρίσκεται και η Αψίδα του Θριάμβου και καταλήγει στην πλατεία Κονκόρντ (Πλατεία Ομονοίας). Είναι διάσημη για τα θέατρα, τις καφετέριες, τα πολυκαταστήματα, τους κινηματογράφους της, αλλά και για τις στρατιωτικές παρελάσεις που πραγματοποιούνται κάθε χρόνο στις 14 Ιουλίου, εθνική εορτή της Γαλλίας.

 Πήρε το όνομά της από τα Ηλύσια Πεδία, τα οποία κατά την ελληνική μυθολογία ήταν μία από τις περιοχές του Άδη και ήταν ο τελικός προορισμός της ψυχής των ηρώων και των ενάρετων.Η Λεωφόρος των Ηλυσίων Πεδίων αποτελεί τμήμα του Ιστορικού άξονα του Παρισιού. Μέχρι τη βασιλεία του Λουδοβίκου ΙΔ΄, η περιοχή όπου σήμερα βρίσκεται η λεωφόρος των Ηλυσίων Πεδίων ήταν ακατοίκητη, υπήρχαν μόνο δάση, χωράφια και λαχανόκηποι. Ο δρόμος σχεδιάστηκε αρχικά το 1667 από τον Αντρέ Λε Νοτρ ως επέκταση του κήπου του Κεραμεικού που περιέβαλαν το παλάτι του Κεραμεικού, το οποίο, αρχικά κατασκευασμένο το 1564, ο Λε Νοτρ είχε ξαναχτίσει με το δικό του ύφος για τον Λουδοβίκο ΙΔ΄ το 1664. Ο Λε Νοτρ σχεδίασε έναν ευρύ χώρο περιπάτου μεταξύ του παλατιού και της σύγχρονης πλατείας Σαρλ ντε Γκωλ, με δύο σειρές φτελιών εκατέρωθεν, και παρτέρια στο συμμετρικό στυλ του γαλλικού τύπου κήπου. Η νέα λεωφόρος ονομάστηκε αρχικά Μεγάλος δρόμος ή Μεγάλος περίπατος. Πήρε το σημερινό όνομα των Ηλυσίων Πεδίων το 1709. Πολυμέσα σχετικά με το θέμα Avenue des Champs-Élysées (Paris) στο Wikimedia Commons
The Singles 1991–1996

Το The Singles 1991–1996 είναι box-set του αμερικάνικου heavy metal συγκροτήματος Pantera, το οποίο κυκλοφόρησε στις 23 Σεπτεμβρίου του 1996 από την "WEA Australia" αποκλειστικά στην Αυστραλία. Αποτελείται από έξι CD σινγκλ του συγκροτήματος τα οποία κυκλοφόρησαν από το 1991 μέχρι το 1996. Στα σινγκλ περιέχονται ζωντανά ηχογραφημένες εκτελέσεις από το "Monsters Of Rock" της Μόσχας στις 28 Σεπτεμβρίου 1991 και από το "Brixton Academy" του Λονδίνου στις 12 Σεπτεμβρίου 1994.Η συλλογή σκαρφάλωσε στο Top-40 των αυστραλιανών τσαρτ.

 1. I'm Broken (Darrell, Paul, Anselmo, Brown) - 4:25 2. Slaughtered (Darrell, Paul, Anselmo, Brown) - 3:57 3. Domination (Live) (Darrell, Paul, Anselmo, Brown) - 6:34 4. Primal Concrete Sledge (Live) (Darrell, Paul, Anselmo, Brown) - 3:57 1. 5 Minutes Alone (Darrell, Paul, Anselmo, Brown) - 5:49 2. The Badge (Jerry Lang) - 3:56 3. Cemetery Gates (Darrell, Paul, Anselmo, Brown) - 7:02 1. Mouth for War (Darrell, Paul, Anselmo, Brown) - 3:57 2. Rise (Darrell, Paul, Anselmo, Brown) - 4:37 3. Cowboys from Hell (Live) (Darrell, Paul, Anselmo, Brown) - 4:16 4. Heresy (Live) (Darrell, Paul, Anselmo, Brown) - 5:05 1. Walk (Darrell, Paul, Anselmo, Brown) - 5:16 2. A New Level (Darrell, Paul, Anselmo, Brown) - 3:59 3. Walk (Cervical Dub Extended) (Darrell, Paul, Anselmo, Brown) - 6:41 4. Walk (Cervical Edit) (Darrell, Paul, Anselmo, Brown) - 5:10 1. Planet Caravan (Osbourne, Iommi, Butler, Ward) - 4:03 2. The Badge (Jerry Lang) - 3:57 3. A New Level (Live) (Darrell, Paul, Anselmo, Brown) - 5:43 4. Becoming (Live) (Darrell, Paul, Anselmo, Brown) - 4:05 1. Planet Caravan (Osbourne, Iommi, Butler, Ward) - 4:03 2. By Demons Be Driven (Biomechanical Mix) (Darrell, Paul, Anselmo, Brown) - 4:18 3. Heresy (Live) (Darrell, Paul, Anselmo, Brown) - 5:00 4. Cowboys from Hell (Live) (Darrell, Paul, Anselmo, Brown) - 5:08 The Singles 1991–1996 (άλμπουμ) Επίσημη κυκλοφορία: 23 Σεπτεμβρίου 1996 Οι μουσικοί που ηχογράφησαν τα τραγούδια του "The Singles 1991-1996" ήταν οι εξής: Phil Anselmo - φωνητικά Dimebag Darrell - ηλεκτρική κιθάρα, φωνητικά Rex Brown - μπάσο, φωνητικά Vinnie Paul - τύμπανα The Singles 1991–1996 - Pantera | Songs, Reviews, Credits, Awards | AllMusic Pantera - The Singles 1991-1996 (CD) at Discogs Pantera - The Singles 1991–1996 - Encyclopaedia Metallum: The Metal Archives
Χριστιανός Ούλριχ Β΄ της Βυρτεμβέργης-Βιλχελμίνενορτ

Ο Χριστιανός Ούλριχ Β΄, γερμ. Christian Ulrich II (27 Ιανουαρίου 1691 - 7 Φεβρουαρίου 1734) από τον Οίκο της Βυρτεμβέργης ήταν δούκας της Βυρτεμβέργης-Βιλχελμίνενορτ (1704-1734).

 Ήταν ο δευτερότοκος γιος του Χριστιανού Ούλριχ Α΄, δούκα της Βυρτεμβέργης-Ελς και της Σίβυλλας Μαρίας των Βέττιν, κόρης του Χριστιανού Α΄, δούκα της Σαξονίας-Μέρσεμπουργκ. Το 1734 απεβίωσε στη Στουτγκάρδη σε ηλικία 43 ετών και τον διαδέχθηκε ο μόνος γιος του Κάρολος Χριστιανός Έρντμαν. Νυμφεύτηκε το 1711 τη Φιλιππίνα-Καρλόττα, κόρη του Έρντμαν, κόμη του Ρέντερν-Κράπιτς και είχε τέκνα: Ουλρίκε-Λουίζα 1715-1748, βοηθός ηγουμένη στο αββαείο του Γκάντερσχαϊμ. Κάρολος-Χριστανός-Έρντμαν, δούκας της Βυρτεμβέργης-Ελς. Johann Christian Benjamin Regehly: Geschichte und Beschreibung von Carlsruhe in Oberschlesien, p. 31 August B. Michaelis: Einleitung zu einer volständigen Geschichte der Chur- und Fürstlichen Häuser ..., p. 463
Πετσάκοι Αχαΐας

Οι Πετσάκοι είναι ορεινό χωριό του Νομού Αχαΐας, το οποίο από 1/1/2011 αποτελεί Τοπική Κοινότητα της Δημοτικής Ενότητας Καλαβρύτων του «καλλικρατικού» Δήμου Καλαβρύτων. Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα Πετσάκων της πρώην Επαρχίας Καλαβρύτων, ενώ στη συνέχεια αποτέλεσε Δημοτικό Διαμέρισμα του «Καποδιστριακού» Δήμου Καλαβρύτων. Ο πληθυσμός του χωριού σύμφωνα με την Απογραφή του 2011 ανέρχεται σε 168 κάτοικοι. Στην ομώνυμη Τοπική Κοινότητα υπάγεται επίσης και ο οικισμός Μπόσι. Είναι χτισμένο σε υψόμετρο 870 μέτρων περίπου, στις πλαγιές του όρους Σκεπαστό, βορειοδυτικά των Καλαβρύτων.

 Στο χωριό λειτουργούν δύο (εκ)πολιτιστικοί σύλλογοι: α) ο πολιτιστικός σύλλογος με την ονομασία «Ένωση Πετσακιτών "Ο Άγιος Νικόλαος"» που ιδρύθηκε στις 16 Φεβρουαρίου του 1974 και β) ο «Εξωραϊστικός & Εκπολιτιστικός Σύλλογος Πετσάκων Καλαβρύτων» που λειτουργεί από το 2017. Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Γεώργιος Παπανδρέου, Καλαβρυτινή επετηρίς: ήτοι πραγματεία περί της ιστορικής των Καλαβρύτων επαρχίας, Εκδότης Μιχαήλ Ι. Σαλιβέρος, Εν Αθήναις 1906. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Ε.Ε.Τ.Α.Α. - Διοικητικές μεταβολές Πετσάκων Αχαΐας
Pagani

Η Pagani Automobili S.p.A. είναι ιταλική αυτοκινητοβιομηχανία πολυτελών σπορ υπεραυτοκινήτων και κατασκευαστής εξαρτημάτων από ανθρακονήματα, η οποία έχει ως έδρα, την πόλη San Cesario sul Panaro κοντά στη Μόντενα, στην επαρχία Μόντενα της Ιταλίας. Ιδρυτής και πρόεδρος της εταιρείας είναι ο Αργεντίνος Οράσιο Παγκάνι, που ξεκίνησε την εταιρεία του το 1992.

 Ο Παγκάνι είχε ανοίξει τον δικό τους οίκο σχεδίασης αυτοκινήτων και συνεργάστηκε με την ιταλική Lamborghini σε αρκετές δουλειές της, οι οποίες ήταν τα Diablo, LM002, την επετειακή Countach των 25 χρόνων και το εκθεσιακό P140. Από το 1991, ξεκίνησε να κατασκευάζει εξαρτήματα από ανθρακόνημα για τα αγωνιστικά οχήματα της Φόρμουλα 1 και συγκεκριμένα για τις Daimler και Ferrari. Επίσης, προμήθευε και την ιταλική Aprilia. Το 1994 η εταιρεία ήρθε για πρώτη φορά σε επαφή με την Mercedes-Benz για την εγκατάσταση των κινητήρων στο τότε ανερχόμενο μοντέλο. Ο κινητήρας στο Pagani Zonda, ήταν τροφοδοτούμενος αποκλειστικά από τον κινητήρα V12 της Γερμανικής αυτοκινητοβιομηχανίας μέχρι και τη λήξη της παραγωγής του, το 2013. Το 2011 έκανε την επίσημη εμφάνιση του το Pagani Huayra, ως αντικαταστάτης του Zonda. Έφερε έναν βενζινοκινητήρα 6.0 λίτρων (5.980 cm³) twin-turbo της Mercedes-Benz-AMG, τον M158 και επίσης V12, που απέδιδε 720 ίππους.
Μαίρη Μόνταγκιου Ντάγκλας Σκοτ του Μπεκλέου και του Κουίνσμπερρυ

Η Μαίρη Μόνταγκιου Ντάγκλας Σκοτ του Μπεκλέου και του Κουίνσμπερρυ (Mary Montagu Douglas Scott of Buccleuch and Queensberry, γεννημένη ως Βρέντα Εσθήρ Μαίρη Λάσελς Vreda Esther Mary Lascelles, 17 Σεπτεμβρίου 1900 - 9 Φεβρουαρίου 1993) ήταν κόρη του .

 Γεννήθηκε στις 17 Σεπτεμβρίου 1900, και ήταν κόρη του Ταγματάρχη Γουλιέλμου Φραγκίσκου Λάσελς και της Λαίδης Σίβυλλα Εβελίνας ντε Βερ Μποκλέρ. Στις 21 Απριλίου 1921 παντρεύτηκε τον Γουόλτερ Μόνταγκιου Ντάγκλας Σκοτ, 8ο Δούκα του Μπεκλέου και 10ο Δούκα του Κουίνσμπερρυ. Μαζί απέκτησαν τρία παιδιά: την Λαίδη Ελισάβετ Νταϊάνα (1922-2012), παντρεύτηκε τον Χιου Πέρσι του Νορθάμπερλαντ. Απέκτησαν 7 παιδιά. τον Λόρδο Γουόλτερ Φραγκίσκο Ιωάννη (1923-2007), παντρεύτηκε την Τζέιν ΜακΝίλ. Απέκτησαν 4 παιδιά. την Λαίδη Καρολίνα Μαργαρίτα (1927-2004), παντρεύτηκε τον Ίαν Γκίλμουρ. Απέκτησαν 5 παιδιά.Πέθανε στις 9 Φεβρουαρίου 1993 στο Μπότον Χάουζ του Νορθάμπτονσαϊρ σε ηλικία 92 ετών. Είναι θαμμένη στη Μονή της Αγίας Μαίρης του Μέλροουζ στα Σύνορα της Σκωτίας. Photograph of Mary Lascelles (dated 1 March 1921, a month and a half before her marriage) Biographical entry at thepeerage.com Descendants of the 8th Duke & Duchess of Buccleuch
Κόνδορας

Κόνδορας είναι η ονομασία δύο ειδών των Γυπών του Νέου Κόσμου, το καθένα σε μονοτυπικό γένος. Είναι τα μεγαλύτερα ιπτάμενα χερσαία πτηνά στο Δυτικό Ημισφαίριο. Αυτά είναι: Ο Κόνδορας των Άνδεων (Vultur gryphus) που απαντάται στις Άνδεις. Ο Κόνδορας της Καλιφόρνιας (Gymnogyps californianus) σήμερα περιορίζεται στα δυτικά παράκτια όρη των Ηνωμένων Πολιτειών και του Μεξικού.

 Οι κόνδορες όπως και όλοι οι γύπες του Νέου Κόσμου ανήκουν στην οικογένεια των Καθαρτιδών. Οι γύπες του Νέου και του Παλαιού Κόσμου προήλθαν από διαφορετικούς προγόνους. Ωστόσο, και οι δύο τρέφονται με κουφάρια και έχουν χαρακτηριστικά γυμνά κεφάλια. BirdLife Species Factsheet Andean Condor Αρχειοθετήθηκε 2009-01-04 στο Wayback Machine. BirdLife Species Factsheet California Condor Αρχειοθετήθηκε 2009-01-03 στο Wayback Machine. California Condor Conservation Αρχειοθετήθηκε 2016-02-07 στο Wayback Machine. Condor Scientists Work to Repopulate Colombia's Skies with Condors - slideshow by the Los Angeles Times Ventana Wildlife Society: Condor Recovery
Θέιν Σέιν

Ο πτέραρχος Θέιν Σέιν (Thein Sein) ήταν ο Πρόεδρος της Μιανμάρ από τις 30 Μαρτίου 2011 ως τις 30 Μαρτίου 2016. Χρημάτισε προσωρινός Πρωθυπουργός από το 2007 ως το 2011, παράλληλα με το αξίωμα του πρώτου Γραμματέα στο Κρατικό Συμβούλιο για την Ειρήνη και για την Ανάπτυξη. Συμπεριλήφθη στη λίστα που εξέδωσε το περιοδικό Time για τα «Πρόσωπα με τη Μεγαλύτερη Επιρροή Παγκοσμίως» για το έτος 2012.

 Διορίστηκε στις 18 Μαΐου 2007 στη θέση του ασθενούντος Σόε Γουίν, ο οποίος εισήχθη σε νοσοκομείο στη Σιγκαπούρη για νοσηλεία. Ηγήθηκε διαπραγματεύσεων με το Μπανγκλαντές και την Καμπότζη. Στις 2 Οκτωβρίου 2007 έγινε πρωθυπουργός και επίσημα, καθώς απεβίωσε ο Σόε Γουίν. Ορκίστηκε πρόεδρος έπειτα από την παράδοση της εξουσίας από την χούντα στην πολιτική κυβέρνηση, στις 30 Μαρτίου 2011. Ο ίδιος και το κόμμα του κέρδισαν στις πρώτες γενικές εκλογές στην χώρα έπειτα από 20 χρόνια, το 2010, ως επικεφαλής του Κόμματος Ένωση Αλληλεγγύης και Ανάπτυξης. Στις 4 Φεβρουαρίου 2011, ο Σέιν διορίστηκε από το Κοινοβούλιο στο αξίωμα του Προέδρου της Μιανμάρ και έγινε ο πρώτος μη στρατιωτικός στο αξίωμα αυτό έπειτα από 50 χρόνια. Αντιπρόεδροι διορίστηκαν οι Τιν Αούνγκ Μγιντ Ου (Tin Aung Myint Oo) και Σάι Μάουκ Χαμ (Sai Mauk Kham). Ανέλαβε επίσημα καθήκοντα έπειτα από την διάλυση του κυβερνώντος στρατιωτικού συμβουλίου στις 30 Μαρτίου 2011. Η ορκωμοσία του έγινε κεκλεισμένων των θυρών. Τον Νοέμβριο του 2015 η κυβέρνηση του Σέιν διεξήγαγε τις γενικές εκλογές. Ο Εθνικός Σύνδεσμος για τη Δημοκρατία της αντιπολίτευσης , με αρχηγό την Αούνγκ Σαν Σου Κι, κέρδισε την απόλυτη πλειοψηφία στις εκλογές, κάτι που μεταφράζεται σε ποσοστό άνω του 70% των εδρών του κοινοβουλίου.Τον Μάρτιο του 2016 ο Χτιν Κιάου έγινε νέος πρόεδρος. Πολυμέσα σχετικά με το θέμα Thein Sein στο Wikimedia Commons
Θοδωρής Καραμανώλης

Ο Θοδωρής Καραμανώλης (γεν. στις 26 Απριλίου 1962 στο Βόλο) είναι παλαίμαχος Έλληνας διεθνής καλαθοσφαιριστής και νυν προπονητής, που αγωνίστηκε στην Α΄ Εθνική με τον Πανιώνιο και την Δάφνη.Έπαιζε σε θέση σούτινγκ γκαρντ και είχε ευχέρεια στο σκοράρισμα.Ο ανιψιός του Δημήτρης αγωνίζεται στον ΠΑΟΚ.

 Ο Θοδωρής Καραμανώλης ξεκίνησε την καριέρα του στη Νίκη Βόλου στα τέλη της δεκαετίας του '70. Την επόμενη δεκαετία πήρε μεταγραφή στον Πανιώνιο, τη φανέλα του οποίου φόρεσε για πολλές σεζόν και μαζί του έφτασε ως τον τελικό των πλέι-οφ το 1987. Τέλειωσε την καριέρα του στον Ίκαρο Ν. Σμύρνης. Ο Καραμανώλης υπήρξε διεθνής με τις εθνικές παίδων και β΄ ανδρών. Με την εθνική παίδων αγωνίστηκε στο ευρωπαϊκό πρωτάθλημα του 1979 στη Δαμασκό. Έπαιξε συνολικά σε 10 αγώνες (34 πόντοι) Αγωνίστηκε, επίσης με την β΄ εθνική Ανδρών σε 4 φιλικούς αγώνες (61 πόντοι) με τη Σοβιετική Ένωση το 1986 στη Μόσχα. Αν και έκανε καλές εμφανίσεις δεν κλήθηκε ποτέ στην Εθνική Ανδρών. Την κορυφαία επίδοση με 23 πόντους πέτυχε επί της ΕΣΣΔ στις 23-12-1986. Ο Θοδωρής Καραμανώλης εργάστηκε ως προπονητής σε διάφορα σωματεία και σήμερα έχει την ευθύνη της παιδικής ομάδας του Πανιωνίου, την οποία οδήγησε στην τελική φάση του πανελληνίου πρωταθλήματος 2009. Η σελίδα του ως παίκτη στην ΕΟΚ Τελικός πλέι-οφ Α1΄: 1987
Lioness: Hidden Treasures

Lioness: Hidden Treasures είναι ο τίτλος του πρώτου μετά θάνατον άλμπουμ της Έιμι Γουάινχαουζ, το οποίο κυκλοφόρησε στις 5 Δεκεμβρίου 2011 από την Island Records. Το άλμπουμ περιέχει ανέκδοτα τραγούδια και demo, τα οποία επιλέχθηκαν από τον Mark Ronson, τον Salaam Remi και την οικογένειά της. Το άλμπουμ κυκλοφόρησε για φιλανθρωπικό σκοπό του Ιδρύματος Έιμι Γουάινχαουζ.Στις 24 Νοεμβρίου 2011, διέρρευσε στο διαδίκτυο το τραγούδι ''Halftime''.To ντουέτο ''Body & Soul'' με τον Τόνι Μπένετ κέρδισε το βραβείο Γκράμι στην κατηγορία Καλύτερη Ερμηνεία Ποπ από Ντουέτο ή Συγκρότημα.

 Το άλμπουμ περιλαμβάνει δώδεκα τραγούδια: τα τρία είναι επανεκτελέσεις και τα υπόλοιπα τραγούδια είναι ανέκδοτα ή demo από προηγούμενες επιτυχίες της Γουάινχαουζ . Το άλμπουμ περιέχει, επίσης, το τελευταίο τραγούδι της Γουάινχαουζ με τον Τόνι Μπένετ, ''Body & Soul''. Στο άλμπουμ υπάρχει ντουέτο και με τον ράπερ Nas, αλλά και συνεργασία με τον ντράμερ του συγκροτήματος The Roots, Questlove. Η Γουάινχαουζ είναι η στιχουργός τριών τραγουδιών, εκτός από τις επανεκτελέσεις και τα ανέκδοτα τραγούδια. Το άλμπουμ είναι μία παραγωγή των δύο φίλων της Γουάινχαουζ, Salaam Remi και Mark Ronson, αλλά και από τους Paul O'Duffy και Phil Ramone. Our Day Will Come Between The Cheats Tears Dry (Original Version) Will You Still Love Me Tomorrow? (2011) Like Smoke (feat. Nas) Valerie (’68 Version) The Girl From Ipanema Half Time Wake Up Alone (Original Recording) Best Friends, Right? Body And Soul (with Tony Bennett) A Song For You To άλμπουμ κυκλοφόρησε σε δύο εκδόσεις. Η μία ήταν κανονική έκδοση και η άλλη περιλάμβανε μία προωθητική αφίσα του άλμπουμ. Επίσης, το άλμπουμ κυκλοφόρησε και σε δίσκο βινυλίου. Το άλμπουμ πούλησε 70.000 αντίτυπα την πρώτη μέρα κυκλοφορίας του στη Μεγάλη Βρετανία. Το κομμάτι ''Body & Soul'' της Γουάινχαουζ με τον Τόνι Μπένετ κυκλοφόρησε στις 14 Σεπτεμβρίου 2011 και τα έσοδα διατέθηκαν για το Ίδρυμα Amy Winehouse. Το Body & Soul είναι το τελευταίο κομμάτι που ηχογράφησε η Γουάινχαουζ πριν το θάνατό της. Τα κομμάτια 'Our Day Will Come'' και 'Like Smoke'' μεταδόθηκαν για πρώτη φορά στο ραδιοφωνικό σταθμό του BBC 1 στις 3 Οκτωβρίου 2011. Οπτικοποιήθηκε η κανονική έκδοση του τραγουδιού ''Tears Dry'', 'Tears Dry On Their Own'', καθώς και το ντουέτο της Γουάινχαουζ με τον Τόνι Μπένετ, 'Body & Soul'', το οποίο είναι το τελευταίο τραγούδι και βίντεο κλιπ της Γουάινχαουζ. Στις 18 Νοεμβρίου 2011, αναρτήθηκε στην επίσημη ιστοσελίδα τής Γουάινχαουζ αλλά και στο Youtube, το βίντεο κλιπ για το τραγούδι ''Our Day Will Come''.Την 1η Δεκέμβριου 2011, αναρτήθηκε στο Youtube, το βίντεο ''Hidden Treasures Story'', ένα βίντεο 14 λεπτών, το οποίο δίνει πληροφορίες για το κάθε ένα τραγούδι του άλμπουμ από τους παραγωγούς του: Μark Ronson, Paul O'Duffy και Salaam Remi.
Σπηλιές Εύβοιας

Οι Σπηλιές είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχουν 12 κατοίκους. Είναι κτισμένες σε υψόμετρο 100 μ.

 Σύμφωνα με την παράδοση το χωριό ονομάστηκε Σπηλιές επειδή ήταν μετόχι της μονής Μεγάλου Σπηλαίου. Στο παρελθόν η περιοχή ήταν μετόχι της μονής Κλιβάνου, η οποία βρισκόταν κοντά στο χωριό Κρεμαστός, με κεντρικό ναό τον ναό της Παναγίας Οδηγήτριας.Το 1836 προσαρτήθηκε στον δήμο Κονιστριών. Με την κατάργηση του δήμου το 1912 προσαρτήθηκε στην κοινότητα Κήπων, όπου και παρέμεινε μέχρι την καποδιστριακή διοικητική μεταρρύθμιση το 1997, οπότε και προσαρτήθηκε στον δήμο Κονιστρών. Σήμερα ανήκει στον δήμο Κύμης - Αλιβερίου. Η πορεία του πληθυσμού σύμφωνα με τις απογραφές: Στο χωριό βρίσκεται ο σταυρεπίστεγος ναός αφιερωμένος στην Παναγία την Οδηγήτρια. Σύμφωνα με την κτητορική επιγραφή του ναού, ο ναός κτίστηκε με έξοδα του Γρηγορίου Παχωμέρη, της γυναίκας και των παιδιών του και του ξένου Αναγνώστου το έτος 6819 από κτήσεως κόσμου, το οποίο αντιστοιχεί στο έτος 1311. Ο ναός στο εσωτερικό του είναι κατάγραφος, με τις τοιχογραφίες να σώζονται σε καλή κατάσταση. Από αυτές ξεχωρίζει η παράσταση του Ευαγγελισμού της Θεοτόκου.
Κώστας Παπαϊωάννου (δημοσιογράφος)

Ο Κώστας Παπαϊωάννου (1938, Νέα Σμύρνη – 4 Μαρτίου 2022, Αθήνα) ήταν Έλληνας δημοσιογράφος, εκδότης και συγγραφέας. Υπήρξε ο δημιουργός της εβδομαδιαίας σατιρικής εφημερίδας «Το Ποντίκι» το 1979, της οποίας διατέλεσε εκδότης και διευθυντής για 26 χρόνια, μέχρι το 2005.

 Γεννήθηκε το 1938 στη Νέα Σμύρνη. Ο πατέρας του Νίκος προερχόταν από οικογένεια εγκατεστημένη εδώ και πολλούς αιώνες στην Αθήνα ενώ η μητέρα του Αγγελική καταγόταν από την Κωνσταντινούπολη. Ξεκίνησε την δημοσιογραφική του σταδιοδρομία το 1956, σε ηλικία 18 ετών, στην εφημερίδα «Ακρόπολις», όπου αρχικά κάλυπτε το δικαστικό ρεπορτάζ, ενώ στην συνέχεια έκανε ελεύθερο ρεπορτάζ. Έμεινε εκεί μέχρι τη μεταπολίτευση του 1974, οπότε μεταπήδησε στα «Νέα», ως υπεύθυνος πλέον για το πολιτικό ρεπορτάζ. Ταυτόχρονα (1975-78), υπήρξε αρχισυντάκτης του περιοδικού «Αντί».Το 1979, και ενώ εργαζόταν ως πολιτικός συντάκτης στα «Νέα» (έμεινε έως το 1986), ξεκίνησε παράλληλα και την έκδοση του «Ποντικιού», μιας εβδομαδιαίας «πολιτικής - αποκαλυπτικής - σατιρικής εφημερίδας» (κατά την αυτοπαρουσίασή της), η οποία πολύ γρήγορα προκάλεσε αίσθηση με τα ευρηματικά πρωτοσέλιδά της (συνήθως κάποια γελοιογραφία σε μορφή κολλάζ) αλλά και την εσωτερική πληροφόρηση που διέθετε, ειδικά μετά την άνοδο στην εξουσία του Ανδρέα Παπανδρέου το 1981 (ο Παπαϊωάννου είχε πολύ φιλικές σχέσεις με τους Κώστα Λαλιώτη και Γιάννη Ρουμπάτη που του έδιναν δημοσιεύματα, αλλά όχι τόσο με τον Δημήτρη Μαρούδα).Τον Ιούνιο του 2005 ο Παπαϊωάννου πούλησε το «Ποντίκι» στους Αντώνη Δελλατόλα και Δημήτρη Μπενέκο και συνταξιοδοτήθηκε. Ήταν νυμφευμένος και είχε μια κόρη και δύο εγγόνια. Κατοικούσε στην Αίγινα. Απεβίωσε σε ηλικία 84 ετών στις 4 Μαρτίου 2022. Η ιστορία της κυρίας Ου (1983) Ο δράκος του Σέιχ-Σου: Υπόθεση Παγκρατίδη (1988) Δέκα μικροί και μεγάλοι νέγροι (1989) Ιστορία μιας νύχτας ατέλειωτης (1991) Αστυνομική ιστορία (1992) Πολιτική δολοφονία, Θεσσαλονίκη '48: Υπόθεση Τζωρτζ Πολκ (1993) Πολιτική δολοφονία, Θεσσαλονίκη '63: Υπόθεση Γρηγόρη Λαμπράκη (1993) 15 Ιουλίου 1965: «Επιχείρηση ΑποσταΣΙΑ»! (1995) Αρχίστε από 'δω τον Γ΄ Παγκόσμιο Πόλεμο!… (1995) Η Ελλάδα ποτέ δεν πεθαίνει: Μια πολιτική ανασκο(λο)πηση της ιστορίας (1944–2007) (2008)
Λινκοσαμίδες

Οι λινκοσαμίδες είναι τάξη αντιβιοτικών. Συμπεριλαμβάνει τα αντιβιοτικά λινκομυκίνη και κλινδαμυκίνη. Απομονώθηκαν πρώτη φορά από τον μύκητα Streptomyces lincolnensis και δρουν εμποδίζοντας την πρωτεϊνόσυνθεση στα βακτήρια.

 Οι λινκοσαμίδες δρουν βακτηριοκτόνα παρενοχλώντας την σύνθεση πρωτεϊνών. Συνδέονται με το 23s τμήμα της 50S υπομονάδας των βακτηριακών ριβοσωμάτων και επάγουν πρόωρη απελευθέρωση του tRNA από το ριβόσωμα. Οι λινκοσαμίδες δεν παρενοχλούν την πρωτεϊνοσύνθεση των ανθρωπίνων κυττάρων ή άλλων ευκαρυωτικών κυττάρων, διότι αυτά είναι δομικώς διαφορετικά από εκείνα των βακτηρίων. Η πρώτη λινκοσαμίδη που ανακαλύφθηκε ήταν η λινκομυκίνη, που απομονώθηκε από το Streptomyces lincolnensis σε ένα δείγμα εδάφους από το Λίνκολν της Νεμπράσκα (εξ ου και το όνομα). Η λινκομυκίνη αντικαταστάθηκε από την κλινδαμυκίνη, η οποία επιδεικνύει βελτιωμένη αντιβακτηριακή δράση. Η κλινδαμυκίνη επιδεικνύει επίσης και κάποια δραστικότητα κατά πλασματικών πρωτοζώων και έχει χρησιμοποιηθεί σε τοξοπλασμώσεις και μαλάρια. Χρησιμοποιούνται συνήθως κατά σταφυλοκόκκων και στρεπτοκόκκων και έχουν αποδειχθεί χρήσιμες κατά των Bacteroides fragilis και μερικών άλλων αναεροβίων. Χρησιμοποιούνται στην θεραπεία του συνδρόμου τοξικού σοκ και πιστεύεται ότι καταστέλλουν απευθείας την παραγωγή Μ-πρωτεΐνης, γεγονός που οδηγεί σε ισχυρή φλεγμονώδη απάντηση. Τα βακτήρια πιθανώς μεταβάλλουν τον τομέα σύνδεσης της ουσίας (ομοίως με την παρατηρημένη ανοχή σε μακρολίδες και στρεπτογραμίνες). Ο μηχανισμός αντοχής είναι η μεθυλίωση του 23s τμήματος σύνδεσης. Εάν συμβαίνει αυτό, το βακτήριο εμφανίζει αντοχή τόσο στις μακρολίδες όσο και στις λινκοσαμίδες. Επίσης έχει περιγραφεί ενζυματική απενεργοποίηση της κλινδαμυκίνης (σπανίως). Οι λινκοσαμίδες, ως υδροχλωρικό άλας, είναι πικρές στην γεύση, χορηγούνται όπως οι παλμιτικοί εστέρες ή συνταγογραφούνται ως κάψουλες. Πρόκειται περί βακτηριοστατικών φαρμάκων και ανταγωνιστών μακρολίδων και στρεπτογραμινών. Van Bambeke F. Mechanisms of action. In Armstrong D, Cohen J. Infectious diseases. Mosby, London, 1999, pp7/1.1-7/1.14
Φανός Φλώρινας

Για οικισμούς με το ίδιο όνομα δείτε το λήμμα: Φανός (αποσαφήνιση) Ο Φανός (παλαιότερη ονομασία Σπάντσι ) είναι ορεινό χωριό του νομού Φλώρινας σε υψόμετρο 650 μέτρα.

 Ο Φανός βρίσκεται νοτιοδυτικά της λίμνης Πετρών. Το χωριό είναι κτισμένο κοντά στην επαρχιακή οδό Αμυνταίου - Καστοριάς, απέχοντας 8 χλμ. Α.-ΝΑ. από το Αμύνταιο και 33 χλμ. ΝΑ. από την Φλώρινα. Το χωριό μέχρι το 1926 ονομαζόταν Σπάντσα οπότε και μετονομάστηκε σε Φανός. Από το 2010, σύμφωνα με το σχέδιο Καλλικράτης αποτελεί την τοπική κοινότητα Φανού που ανήκει στη δημοτική ενότητα Αμυνταίου του Δήμου Αμυνταίου και σύμφωνα με την απογραφή του 2011 έχει πληθυσμό 650 κατοίκους. Επίσης υπάρχει και ο Πολιτιστικός σύλλογος "Ζωοδόχου Πηγής" ο οποίος είναι πολύ δραστήριος διοργανωνωντας κάθε χρόνο διάφορες εκδηλώσεις με κυριότερη και ποιο γνωστή το γλέντι στην πλατεία του χωριού, όταν και εορτάζεται η Ζωοδοχος πηγή
Θεόδουλος Παρσακουτηνός

Ο Θεόδουλος Παρσακουτηνός ήταν Βυζαντινός στρατηγός, εξ αγχιστείας συγγενής της οικογένειας των Φωκάδων. Συνελήφθη αιχμάλωτος από τον Χαμδανίδη εμίρη Σαΐφ αλ-Ντάουλα το 954 και παρέμεινε υπό καθεστώς αιχμαλωσίας έως το 966.

 Το όνομα της οικογένειας (εσφαλμένα καταγεγραμμένο ως Παρσακουντηνός, σε ορισμένα χειρόγραφα) προέρχεται από την τοποθεσία "Παρσακούτη". Ο Θεόδουλος αποτελεί το πρώτο γνωστό μέλος της οικογένειας, και ήταν παντρεμένος με γυναίκα προερχόμενη από την ισχυρή οικογένεια των Φωκάδων, πιθανώς κόρη του στρατηγού Βάρδα Φωκά του Πρεσβύτερου, πατέρα του στρατηγού και μελλοντικού αυτοκράτορα Νικηφόρου Β΄ Φωκά (βασίλευσε μεταξύ 963-969). Ο Θεόδουλος και η αγνώστων λοιπών στοιχείων σύζυγός του απέκτησαν μαζί τρεις υιούς, τον Θεόδωρο, τον Βάρδα, καθώς και τον Νικηφόρο.Λίγα στοιχεία είναι γνωστά για την σταδιοδρομία του, με εξαίρεση ορισμένες αναφορές σε αραβικής προελεύσεως πηγές, οι οποίες τον αποκαλούν «Μονόφθαλμο» (al-A‘war), ενώ αναφέρουν πως ήταν πατρίκιος και στρατηγός των θεμάτων της Τζαμανδού και της Λυκανδού το 954, όταν συνελήφθη αιχμάλωτος μαζί με έναν εκ των υιών του (είτε τον Βάρδα είτε τον Νικηφόρο) στα Άδατα από τον Χαμδανίδη εμίρη του Χαλεπίου, Σαΐφ αλ-Ντάουλα.Το φθινόπωρο του 962, ο υιός του Θεόδουλου, Θεόδωρος, αιχμαλώτισε τον ξάδερφο του Σαΐφ αλ-Ντάουλα, Αμπού Φιράς αλ-Χαμντανί, στην διάρκεια επιδρομής, και επιχείρησε την ανταλλαγή του αιχμαλώτου του με τον πατέρα και τον αδερφό του. Η ενέργειά του αυτή, ωστόσο, δεν είχε επιτυχία, καθώς ο Αμπού Φιράς παρέμεινε αιχμάλωτος έως και την ανταλλαγή αιχμαλώτων του 966, όταν ανταλλάχθηκε ο Θεόδουλος, καθώς και κατά πάσα πιθανότητα οποιοιδήποτε άλλοι υψηλόβαθμοι Βυζαντινοί αιχμάλωτοι. Lilie, Ralph-Johannes; Ludwig, Claudia; Zielke, Beate και άλλοι., επιμ. (2013) (στα γερμανικά). Prosopographie der mittelbyzantinischen Zeit Online. Berlin-Brandenburgische Akademie der Wissenschaften. Nach Vorarbeiten F. Winkelmanns erstellt. De Gruyter. http://www.degruyter.com/view/db/pmbz.
Λίνα Κουτήφαρη

Η Λίνα (Παυλίνα) Κουτήφαρη του Ευαγγέλου, το γένος Τσακίρη, (Σμύρνη 1921 – Αθήνα, 22 Μαρτίου 1991), ήταν Ελληνίδα γιατρός, η πρώτη Ελληνίδα κυτταρολόγος, καθηγήτρια Πανεπιστημίου και πολιτικός. Εξελέγη βουλευτής (1974) στο υπόλοιπο του πρώην Δήμου Αθηναίων και υπηρέτησε ως υφυπουργός Εθνικής Παιδείας και Θρησκευμάτων από το 1976 ως το 1977.

 Σπούδασε Ιατρική στα πανεπιστήμια Αθηνών και Νέας Υόρκης. Υπήρξε μαθήτρια του Γεώργιου Παπανικολάου και το 1955 ανέλαβε πρώτη διευθύντρια του κυτταρολογικού τμήματος του νοσοκομείου "Αλεξάνδρα" . Ήταν επίσης υφηγήτρια του πανεπιστημίου Αθηνών. Εξελέγη βουλευτής με 16.390 ψήφους με τη Νέα Δημοκρατία στις εκλογές του 1974Στην κυβέρνηση του Καραμανλή χρημάτισε υφυπουργός Εθνικής Παιδείας και Θρησκευμάτων από τις 10 Σεπτεμβρίου 1976 ως τις 21 Οκτωβρίου 1977. Πέθανε το 1991 και κηδεύτηκε στις 23 Μαρτίου 1991. Ήταν παντρεμένη με τον Βασίλειο Κουτήφαρη και μητέρα του Χρήστου και της Ιωάννας. ΓΥΝΑΙΚΕΣ ΣΤΗΝ ΕΛΛΗΝΙΚΗ ΒΟΥΛΗ 1952 ~ 2000 Αρχειοθετήθηκε 2016-03-04 στο Wayback Machine., (pdf), ανάκτηση 9-5-2013.
Σταύρος Τουτζιαράκης

Ο Σταύρος Τουτζιαράκης (γεννήθηκε στις 5 Νοεμβρίου 1987) είναι Έλληνας επαγγελματίας καλαθοσφαιριστής του Γ.Σ. Ελευθερούπολης. Έχει ύψος 2,10 μέτρων και παίζει στη θέση του σέντερ.

 Ο Τουτζιαράκης ξεκίνησε την ερασιτεχνική σταδιοδρομία του με τον Αριστοτέλη Φλώρινας, όπου έμεινε από το 1999 έως το 2002. Στη συνέχεια έπαιξε με τον Μαντουλίδη μέχρι το 2006, όταν υπέγραψε το πρώτο του επαγγελματικό συμβόλαιο με τον Μακεδονικό. Το 2007 υπέγραψε με την ομάδα του EuroCup Μαρούσι, όπου έμεινε για δύο χρόνια. Το 2009, ο Τοτζιαράκης πήγε στην ΑΕΚ όπου έπαιξε για μία χρονιά, όντας εκλεκτός του τότε προπονητή της ΑΕΚ, Κώστα Φλεβαράκη. Τα επόμενα δύο χρόνια, ο Τουτζιαράκης έπαιξε με τον Ίκαρο Καλλιθέας-Έσπερο και τον ΟΦΗ. Μετά από αυτό, εντάχθηκε στους Σόλνα Βίκινγκς το 2012.Το 2014 υπέγραψε με τη MAΦΚ του Ουγγρικού Πρωταθλήματος. Στις 30 Μαΐου 2015 επέστρεψε στην Ελλάδα και εντάχθηκε στην Κύμη της Α2 Εθνικής. Ψηφίστηκε Πολυτιμότερος Παίχτης (MVP) της Α2 Εθνικής το 2016. Στην επιστροφή του στην Α1 Εθνική με την Κύμη, ο Τουτζιαράκης έκανε μία καλή χρονιά και σε 24 παιχνίδια που έπαιξε, είχε κατά μέσο όρο 10,7 πόντους, 6,2 ριμπάουντ και 1 ασίστ ανά αγώνα. Μετά από δύο χρόνια στην Κύμη, τον Απρίλιο του 2017, πήγε στην Αλ Σαντ Ντόχα του Καταριανού Πρωταθλήματος, μέχρι το τέλος της αγωνιστικής περιόδου, με προπονητή εκεί τον Μάνο Μανουσέλη. Στις 21 Ιουνίου 2017, ο Τουτζιαράκης εντάχθηκε στον Προμηθέα Πάτρας της Ελληνικής Α1 Κατηγορίας. Με τον Προμηθέα τερμάτισε στην 3η θέση της κανονικής περιόδου της Α1 Εθνικής. Μετά από έναν χρόνο στον Προμηθέα, ο Τουτζιαράκης επέστρεψε στην Κύμη στις 19 Ιουνίου 2018. Με την Κύμη έγινε τελικά αρχηγός της ομάδας. Στις 15 Αυγούστου 2019, ο Τουτζιαράκης υπέγραψε με τον Κολοσσό Ρόδου. Στις 25 Οκτωβρίου 2020, ο Τουτζιαράκης υπέγραψε στον Ιωνικό Νικαίας. Ο Τουτζιαράκης ήταν μέλος των μικρών εθνικών ομάδων της Ελλάδας. Με τις μικρές εθνικές ομάδες της Ελλάδας, έπαιξε στις ακόλουθες διοργανώσεις: Ευρωπαϊκό Πρωτάθλημα Παίδων 2003, Ευρωπαϊκό Πρωτάθλημα Εφήβων 2004, Ευρωπαϊκό Πρωτάθλημα Εφήβων 2005, Ευρωπαϊκό Πρωτάθλημα Νέων Ανδρών 2006 της FIBA και στο Ευρωπαϊκό Πρωτάθλημα Νέων Ανδρών 2007 της FIBA . Με την Εθνική Ελλάδος κάτω των 26 ετών, κέρδισε το ασημένιο μετάλλιο στους Μεσογειακούς Αγώνες του 2009. Ο Σταύρος Τουτζιαράκης στο aek.com Ο Σταύρος Τουτζιαράκης στο archive.fiba.com Ο Σταύρος Τουτζιαράκης Αρχειοθετήθηκε 2016-05-08 στο Wayback Machine. στο draftexpress.com Ο Σταύρος Τουτζιαράκης στο eurobasket.com Ο Σταύρος Τουτζιαράκης στο eurocupbasketball.com Ο Σταύρος Τουτζιαράκης στο fibaeurope.com
Κόπα Αμέρικα 2024

Το Κόπα Αμέρικα 2024 θα είναι η 48η έκδοση του Κόπα Αμέρικα, του πρωταθλήματος ποδοσφαίρου εθνικών ομάδων ανδρών που διοργανώνεται από την ΚΟΝΜΕΜΠΟΛ κάθε τέσσερα χρόνια.

 Το Κόπα Αμέρικα 2024 είχε αρχικά προγραμματιστεί να φιλοξενηθεί από το Εκουαδόρ λόγω της απόφασης του προέδρου της ΚΟΝΜΕΜΠΟΛ.Ωστόσο, ο πρόεδρος της ΚΟΝΜΕΜΠΟΛ Αλεχάντρο Ντομίνγκες είπε ότι το Εκουαδόρ είχε προταθεί αλλά δεν είχε ακόμη επιλέξει να οργανώσει το κύπελλο. Το Νοέμβριο του 2022 το Εκουαδόρ ανακοίνωσε ότι αρνείται να διοργανώσει το τουρνουά. Το Περού εξέφρασε ενδιαφέρον για τη διοργάνωση. Επίσης,ως μέρος της προετοιμασίας για το Παγκόσμιο Κύπελλο Ποδοσφαίρου 2026 οι Ηνωμένες Πολιτείες Αμερικής σε συνεργασία με τον Καναδά εξέφρασαν ενδιαφέρον για τη φιλοξενία της διοργάνωσης. Το Κόπα Αμέρικα 2024 είχε αρχικά προγραμματιστεί για το 2023, αλλά μεταφέρθηκε στο 2024 για να συμπέσει με το Ευρωπαϊκό Πρωτάθλημα Ποδοσφαίρου 2024. Και οι δέκα εθνικές ομάδες CONMEBOL έχουν δικαίωμα συμμετοχής: Αναμένεται ότι θα διεξαχθούν αγώνες 16 ομάδων, με έξι ομάδες από το εξωτερικό της ΚΟΝΜΕΜΠΟΛ. Ο Ισημερινός έχει ήδη ξεκινήσει μελέτες για τον εκσυγχρονισμό των σταδίων του τουρνουά. Επίσημος ιστότοπος
Λεοπόλδος Φραγκίσκος, αρχιδούκας της Αυστρίας

Ο Λεοπόλδος-Φραγκίσκος, γερμ. Luitpold (γενν. 25 Οκτωβρίου 1942) από τον Οίκο των Αψβούργων-Λωρραίνης είναι τιτουλάριος: αρχιδούκας της Αυστρίας, πρίγκιπας της Ουγγαρίας, Βοημίας και Τοσκάνης. Ήταν τιτουλάριος μέγας δούκας της Τοσκάνης (1984-1993), ώσπου έκανε δεύτερο, μοργανατικό γάμο.

 Ο Λεοπόλδος-Φραγκίσκος-Πέτρος-Φερδινάνδος-Μαρία-Ιωσήφ-Γκόττφρητ-Γεώργιος-Κάρολος-Όθων-Ροδόλφος-Μιχαήλ γεννήθηκε στο Στάρνμπερκ της Βαυαρίας και είναι ο μόνος γιος του Γοδεφρείδου τιτουλάριου μεγάλου δούκα της Τοσκάνης και της Δωροθέας των Βίττελσμπαχ, κόρης του Φραγκίσκου πρίγκιπα της Βαυαρίας. Το 1984 απεβίωσε ο πατέρας του και τον διαδέχθηκε στην αξίωση του μεγάλου δούκα τη Τοσκάνης. Το 1993 ο δεύτερος γάμος του ήταν μοργανατικός, έτσι αποκήρυξε τον τίτλο του μεγάλου δούκα της Τοσκάνης υπέρ του πρωτότοκου Σιγισμούνδου-Όθωνα, γιου από τον πρώτο του γάμο. Νυμφεύτηκε πρώτα το 1965 τη Λαιτισιά ντ'Αρανμπέρ, κόρη του Ερρίκου μαρκησίου ντε Μπελζάνς και έχει τέκνα: Σιγισμούνδος γενν. 1966, τιτουλάριος αρχιδούκας της Αυστρίας και μέγας δούκας της Τοσκάνης. Γκούντραμ-Μαρία γενν. 1967, αρχιδούκας της Αυστρίας.Το 1981 δαζεύχθηκε τη Λαιτίτια και το 1993 έκανε δεύτερο γάμο με την Μάρτα Πέρεζ Βαλβέρντε, ψυχαναλύτρια. Διαζεύχθηκαν το 1998.
Πανελλήνιο πρωτάθλημα ανώμαλου δρόμου ανδρών 1945

Το Πανελλήνιο πρωτάθλημα ανώμαλου δρόμου ανδρών 1945 διεξήχθη στις 18 Μαρτίου στη Νέα Σμύρνη υπό την αιγίδα του ΣΕΓΑΣ. Τις προηγούμενες εβδομάδες είχαν διεξαχθεί τα περιφερειακά πρωταθλήματα. Τόσο στα περιφερειακά όσο και στο πανελλήνιο συμμετείχαν ελάχιστοι αθλητές λόγω της αποχής από τους αγώνες της "Ενώσεως Ελλήνων Αθλητών".

 Το περιφερειακό πρωτάθλημα Αττικής ανδρών και εφήβων διεξήχθη την Κυριακή 4 Μαρτίου σε διαδρομή μήκους 7 χλμ στη Νέα Σμύρνη με αφετηρία και τερματισμό το Στάδιο Πανιωνίου. Στον αγώνα μετείχε εκτός συναγωνισμού και ο Ραγάζος, ο οποίος τερμάτισε πρώτος. Νικητής ήταν ο Φιλήμων Ανδριώτης του Πανιωνίου. Το πανελλήνιο πρωτάθλημα ανδρών και εφήβων διεξήχθη την Κυριακή 18 Μαρτίου σε διαδρομή μήκους 9 χλμ, η οποία είχε ως αφετηρία και τερματισμό το Στάδιο Πανιωνίου. Το κυρίως τμήμα του αγώνα διεξήχθη στους δρόμους και μέσα στο Άλσος Νέας Σμύρνης. Πρωταθλητής αναδείχθηκε ο Αθανάσιος Ραγάζος του Αλμυρού Βόλου και στο ομαδικό ο Πειραϊκός Σύνδεσμος. "Ελευθερία" 6/3/1945 σ. 2 "Ελευθερία" 20/3/1945 σ. 2 "Εμπρός", 6/3/1945.
Καμάρες Ηρακλείου

Οι Καμάρες (επίσημο: αι Καμάραι) είναι χωριό και έδρα ομώνυμης Κοινότητος του Δήμου Φαιστού στην Περιφερειακή Ενότητα Ηρακλείου της Κρήτης. Ανήκε στην Επαρχία Πυργιωτίσσης του νομού Ηρακλείου. Βρίσκεται στους νότιους πρόποδες της Ίδης, σε μικρή απόσταση από την Γρηγοριά. Η ανάβαση προς το Ιδαίο Άντρο είναι εύκολη από το χωριό και αυτό γίνεται η αιτία μεγάλης προσέλευσης τουριστών τους καλοκαιρινούς, κυρίως, μήνες Οι κάτοικοι ασχολούνται με τη γεωργία και με την κτηνοτροφία. Στο χωριό βρίσκονται οι εκκλησίες της Κοίμησης της Θεοτόκου και του Αγίου Γεωργίου. Παράγονται κυρίως λάδι και κτηνοτροφικά φυτά. Στο χωριό υπάρχει νηπιαγωγείο και Δημοτικό Σχολείο.

 Περιλαμβάνωντας μόνον την έδρα της, η Κοινότητα Καμαρών έχει 331 κατοίκους, σύμφωνα με την απογραφή του 2011. Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Γεώργιο Κουτεντάκη. Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Καμαρών. Στις ενετικές απογραφές αναφέρεται Camares. Το 1583 είχε 93 κατοίκους.Στα βορειοανατολικά του χωριού, στις πλαγιές του βουνού Σωρός, σε υψόμετρο 1.720 μ., βρίσκεται το Σπήλαιο Καμαρών. Στο σπήλαιο βρέθηκαν αγγεία του πρωτοανακτορικού ρυθμού. του 2.000 π.Χ., τα οποία χρησιμοποιήθηκαν από τους κατοίκους της Φαιστού για σπονδές προς μινωική θεότητα. Από το όνομα του χωριού πήρε το όνομα και το σπήλαιο και ο ρυθμός διακόσμησης των αγγείων (καμαραϊκός). Τα ευρήματα από το σπήλαιο αυτό μοιάζουν στα ευρήματα του σπηλαίου της Ειληθυίας στην Αμνισό και από αυτό συμπεραίνει κανείς ότι λατρευόταν η ίδια θεότητα στα δύο μέρη. Το σπήλαιο βρέθηκε το 1890 και ερευνήθηκε από Ιταλούς αρχαιολόγους. Εξερευνήθηκε το 1913 από την Αγγλική Αρχαιολογική Σχολή. Το χωριό καταστράφηκε ολοσχερώς από τους Γερμανούς κατά την περίοδο της Κατοχής, μαζί με το Μαγαρικάρι και τη Λοχριά. Το ομώνυμο χωριό είναι ο τόπος καταγωγής του νυν Υπουργού Αγροτικής Ανάπτυξης και Τροφίμων και πρωην υφυπουργού Αθλητισμού, Λευτέρη Αυγενάκη. Το Ηράκλειον και ο νομός του. Ηράκλειο: Νομαρχία Ηρακλείου. 1971.
Κζελ Ουέσον

Ο Κζελ Ρέι Ουέσον (γεννήθηκε στις 24 Ιουνίου 1977, προφέρεται Κέι-Ζελ) είναι Αμερικανός πρώην επαγγελματίας καλαθοσφαιριστής . Έχει ύψος 2,02 μέτρων και ζυγίζει 110 κιλά. Παίζει στις θέσεις του πάουερ φόργουορντ και του σέντερ .

 Ο Ουέσον έπαιξε κολεγιακό μπάσκετ στο Πολιτειακό Πανεπιστήμιο της Καρολίνας (1995–96), στο Κολέγιο της Ανατολικής Γιούτα (1996–97) και στο Πανεπιστήμιο Λα Σαλ με την ομάδα καλαθοσφαίρισης του πανεπιστημίου του Λα Σαλ, τους Λα Σαλ Εξπλόρερς (1997–1999). Προφίλ παίκτη - Euroleague.net Προφίλ παίκτη - TBLstat.net Προφίλ Basketpedya.com Προφίλ παίκτη - Kingstonebasketball.com Συνέντευξη Eurobasket.com μετά την υπογραφή στην ΑΕΚ Προφίλ παίκτη - Τουρκικό Πρωτάθλημα
Η απαγορευμένη εκπαίδευση

Η απαγορευμένη εκπαίδευση (ισπανικός τίτλος La Educación Prohibida) είναι ένα ανεξάρτητο ντοκιμαντέρ που κυκλοφόρησε το 2012. Περιγράφει ποικίλες εναλλακτικές πρακτικές εκπαίδευσης και αντισυμβατικά σχολεία στη Λατινική Αμερική και την Ισπανία, και περιλαμβάνει εκπαιδευτικές προσεγγίσεις όπως η λαϊκή επιμόρφωση, το σύστημα Μοντεσσόρι, η προοδευτική εκπαίδευση, η εκπαίδευση Βάλντορφ, η κατ΄ οίκον διδασκαλία. Είναι η πρώτη ταινία στην ισπανική γλώσσα που χρηματοδοτήθηκε από το κοινό.

 Το ντοκιμαντέρ χωρίζεται σε 10 θεματικά επεισόδια, που το καθένα παρουσιάζει μια διαφορετική πτυχή της εκπαίδευσης στο πλαίσιο του σχολείου και έξω από αυτό. Τα θέματα περιλαμβάνουν την ιστορία του σχολικού συστήματος, την εξουσία και δύναμη στα σχολεία, την αξιολόγηση και το διαχωρισμό των μαθητών, την κοινωνική λειτουργία των εκπαιδευτικών ιδρυμάτων, καθώς και το ρόλο των εκπαιδευτικών και των οικογενειών. Η ταινία περιέχει σχεδόν 30 λεπτά κινουμένων σχεδίων και μια φανταστική δραματοποιημένη ιστορία που συνδέει τα επεισόδια. Επίσημος ιστότοπος Η απαγορευμένη εκπαίδευση στην IMDb Internet Archive